cyanic-selkie/wikianc huggingface dataset:
Τιμαριώτες
Οι Τιμαριώτες, ονομασία που δινόταν στους Σπαχήδες, ήταν, κατά την περίοδο της οθωμανικής αυτοκρατορίας, εκπρόσωποι του κράτους που διαχειρίζονταν την περιουσία των κρατικών γαιών, το λεγόμενο τιμάριο, που ανήκαν όλες στο σουλτάνο.
Οργάνωση
Στο οθωμανικό κράτος οι σουλτάνοι, ως κύριοι κρατικών γαιών (mîrî), είχαν το δικαίωμα είσπραξης έγγειας προσόδου αλλά και κατακράτησης του υπερπροϊόντος από αυτές. Ωστόσο, για να μπορέσουν να κυβερνήσουν την αυτοκρατορία, από την αρχή της συγκρότησης της οθωμανικής κοινωνίας, παραχώρησαν τη γαιοπρόσοδο και το υπερπροϊόν στους στρατιωτικούς (timarlisipahi) και τους θρησκευτικούς υπεύθυνους της κρατικής οργάνωσης (ulema), οι οποίοι αντιστοιχούσαν σε δύο διαφορετικές λειτουργίες της κρατικής οργάνωσης, τη στρατιωτική και τη θρησκευτικο-διοικητική.
Αρμοδιότητες
Οι Τιμαριώτες ήταν, κατά κάποιο τρόπο, υπάλληλοι του οθωμανικού κράτους, διότι δεν είχαν κανένα δικαίωμα στην ιδιοκτησία των κρατικών γαιών που διαχειρίζονταν και δεν μπορούσαν να τις κληρονομήσουν. Συνεπώς δεν ήταν φεουδάρχες και η εξουσία που ασκούσαν στα φέουδα και στους αγρότες, ήταν αυστηρά ρυθμισμένη από τους νόμους και, ανά πάσα στιγμή, ήταν υπόλογοι στο σουλτάνο.
Τιμάρια
Όταν μιλάμε για τιμάρια, επί οθωμανικής αυτοκρατορίας, θεωρητικά τουλάχιστον, εννοούμε εδάφη που ανήκουν στο κράτος στα οποία ο τιμαριούχος χρησιμοποιεί τα δικαιώματά του στο όνομα του κράτους. Βέβαια, εξ’ αρχής εμφανίζονται αποκλίσεις από τον απόλυτο κανόνα του συστήματος των τιμαριωτικών γαιών που ανήκαν στο κράτος, οι οποίες έτειναν προς τη δημιουργία ιδιόκτητων κτημάτων (mülk), εκ μέρους των αξιωματούχων του κράτους, τα οποία και τελικά οδήγησαν, κατά την περίοδο της παρακμής του οθωμανικού συστήματος, στην εμφάνιση προσωπικών φέουδων, των γνωστών τσιφλικιών.
Πηγές
Κατηγορία:Οικονομία της Οθωμανικής Αυτοκρατορίας
Φρανκ Γουόκερ
Ο Φρανκ Γουόκερ (Frank Harrison Walker) ήταν ο πρώτος ανώτερος υπουργός στο Τζέρσεϊ. Εξελέγη από τους υπόλοιπους βουλευτές το 2005 και παρέμεινε στο αξίωμα ως το 2008.
Στη δεκαετία του '70 έγινε διευθυντής της εκδοτικής ομάδας Γκουιτόν και μετά πρόεδρος της εταιρείας, για να παραιτηθεί τον Φεβρουάριο του 2005.
Εξελέγη για πρώτη φορά στο Κοινοβούλιο του νησιού (States of Jersey) το 1990 και επανεξελέγη το 1993. Το 1996 εξελέγη γερουσιαστής και επανεξελέγη στις 12 Δεκεμβρίου του 2002.
Το 2005 εξελέγη ανώτερος υπουργός σε μυστική ψηφοφορία, λαμβάνοντας 38 ψήφους έναντι 14 για τον Στούαρτ Σάιβρετ και 1 άκυρου ψηφοδελτίου. Η πρώτη του αρμοδιότητα ήταν να προτείνει τα 9 μέλη που σχημάτισαν το Συμβούλιο των Υπουργών : όλοι αυτοί εξελέγησαν χωρίς αντίπαλο εκτός από το γερουσιαστή Λεν Νόρμαν, ο οποίος ηττήθηκε από το βουλευτή Γκάι ντε Φέι.
Εξωτερικοί σύνδεσμοι
Κατηγορία:Τζέρσεϊ
Σίμος Βασιλείου
Ο Σίμος Βασιλείου ήταν Ελληνοκύπριος πολιτικός. Διετέλεσε Υπουργός Οικονομικών της Κύπρου.
Βιογραφικά στοιχεία
Ο Σίμος Βασιλείου γεννήθηκε το 1919 στην Ακανθού. Φοίτησε στη Γεωργική Σχολή Λευκωσίας. Ακολούθως σπούδασε οικονομικές επιστήμες στο Πανεπιστήμιο του Λονδίνου και στο Πανεπιστήμιο Χάρβαρντ. Στη συνέχεια επέστρεψε στην Κύπρο και εργάστηκε σε διάφορες θέσεις της κυβερνητικής υπηρεσίας, όπως βοηθός γενικός διευθυντής του Τμήματος Στατιστικής και Ερευνών (1957-1962). Επιπλέον, εργάστηκε στη γραμματεία της υπηρεσίας των Ηνωμένων Εθνών στην Κύπρο (1962-1981) ως Διευθυντής Συμβουλευτικών Υπηρεσιών Προγραμματισμού Ανάπτυξης στο Συμβούλιο Οικονομικών και Κοινωνικών Υποθέσεων.
Ήταν νυμφευμένος με την Αύρα Παπαδοπούλου και είχε ένα παιδί. Απεβίωσε στις 17 Μαΐου 2004.
Πολιτική διαδρομή
Στις 20 Απριλίου 1982 διορίστηκε Υπουργός Οικονομικών στην Κυβέρνηση Σπύρου Κυπριανού 1978, θέση στην οποία παρέμεινε και στην Κυβέρνηση Σπύρου Κυπριανού 1983, έως την 6 Ιανουαρίου 1985.
Πηγές
Κατηγορία:Υπουργοί Οικονομικών (Κύπρος) Κατηγορία:Κύπριοι οικονομολόγοι Κατηγορία:Κυβέρνηση Σπύρου Κυπριανού 1978 Κατηγορία:Κυβέρνηση Σπύρου Κυπριανού 1983
Ερωτηματικές προτάσεις (Νέα Ελληνική)
Οι ερωτηματικές προτάσεις, γνωστές και ως ευθείες ερωτήσεις, είναι ανεξάρτητες προτάσεις (κύριες προτάσεις), τις οποίες κανονικά χρησιμοποιούμε για να ζητήσουμε μια πληροφορία. Ανάλογα με το αν η ζητούμενη πληροφορία αφορά το σύνολο του περιεχομένου της πρότασης ή μέρος του περιεχομένου της πρότασης, διακρίνονται αντίστοιχα σε ερωτήσεις ολικής άγνοιας ή ερωτήσεις μερικής άγνοιας.
Ερωτήσεις ολικής άγνοιας
Στις ερωτήσεις ολικής άγνοιας η απάντηση είναι ένα ναι ή ένα όχι, μια άλλη βεβαιωτική ή αρνητική λέξη/φράση, ένα ρήμα ή και τα δυο μαζί. Η απάντηση στις ερωτήσεις αυτές αναφέρεται σε όλο το περιεχόμενο της ερωτηματικής πρότασης.
Στον προφορικό λόγο οι ερωτήσεις αυτές χαρακτηρίζονται από την επιτονική καμπύλη της ανόδου και της πτώσης του ύψους της φωνής προς το τέλος της δομής, ενώ στον γραπτό από το ερωτηματικό στο τέλος της περιόδου. Μια ερώτηση ολικής άγνοιας μπορεί να είναι διμελής, αποτελούμενη από δύο ερωτηματικές προτάσεις (μια καταφατική ερωτηματική πρόταση και μια αρνητική ερωτηματική πρόταση, πλήρη ή ελλιπή) που συνδέονται με τον διαζευκτικό σύνδεσμο ή. Αυτές μπορούν ν' απαντηθούν με το κατάλληλο για την περίσταση ρήμα ή με το ναι / όχι μαζί με ρήμα:
Οι ερωτήσεις ολικής άγνοιας συχνά εισάγονται με τις λέξεις άρα, άραγε, μην, μήπως, τάχα, να (=άραγε), να μη (=μήπως δεν):
Ερωτήσεις μερικής άγνοιας
Οι ερωτήσεις μερικής άγνοιας ζητούν πληροφορίες σχετικά με ένα συστατικό της πρότασης, έχουν δηλαδή ανάγκη διασαφήσεως μέρους μόνον του όλου περιεχομένου τους, το οποίο εκφράζεται με την κατάλληλη ερωτηματική αντωνυμία (ποιος, τι, πόσος) ή ερωτηματικό επίρρημα (πώς, πού, πότε, γιατί, πόσο):
Και σ' αυτές τις προτάσεις ενδέχεται να υπάρχει ένα από τα ερωτηματικά μόρια άραγε, τάχα, να (=άραγε), τα οποία κανονικά εξαγγέλλουν ερωτήσεις ολικής άγνοιας:
Βιβλιογραφία
Κατηγορία:Ελληνική γλώσσα
1,2-διμεθυλοκυκλοπροπάνιο
Το 1,2-διμεθυλοκυκλοπροπάνιο (αγγλικά 1,2-Dimethylcyclopropane) είναι οργανική χημική ένωση, που περιέχει άνθρακα και υδρογόνο, δηλαδή είναι υδρογονάνθρακας, με μοριακό τύπο C5H10 ή πιο αναλυτικά 1,2-(CH3)2(C3H4). Έχει δύο γεωμετρικά ισομερή (cis-) και (trans-), ανάλογα με τη σχετική θέση των δυο μεθυλίων του σε σχέση με το επίπεδο του τριγώνου που σχηματίζει ο κυκλοπροπανικός δακτύλιος. Πιο συγκεκριμένα, είναι ένας αλεικυκλικός υδρογονάνθρακας. Δομικά αποτελείται από έναν κυκλοπροπανικό δακτύλιο (δηλαδή ανήκει στα «θυγατρικά» κυκλοπροπάνια) και από δύο (2) μεθυλομάδες (CH3-), ενωμένες σε δύο διαφορετικά κυκλοπροπανικά άτομο άνθρακα. Το 1,2-διμεθυλοκυκλοπροπάνιο ανήκει στην ομόλογη σειρά των κυκλοαλκανίων, δηλαδή των κορεσμένων υδρογονανθράκων με έναν (τουλάχιστον) δακτύλιο.
Ενδομοριακή αντίδραση Freund
Με την τροποποιημένη αντίδραση Φρέουντ (Freund reaction) με Zn, που δίνει μεγαλύτερη απόδοση στην ενδομοριακή αντίδραση. Σ' αυτήν την περίπτωση η στοιχειομετρική εξίσωση της αντίδρασης γίνεται : 80 px
Με χρήση καρβενίου
Με προσθήκη μεθυλενίου σε μεθυλοπροπενίου. Το μεθυλένιο στη συγκεκριμένη περίπτωση είναι καλύτερα να προέρχεται από τη χρήση συστήματος διωδομεθάνιου (ZnI2), ψευδαργύρου (Zn) και χαλκού (Cu, ως καταλύτη) : 80 px
Οξείδωση
1. Όπως όλα τα κυκλοαλκάνια, το 1,2-διμεθυλοκυκλοπροπάνιο με περίσσεια οξυγόνου καίγεται προς διοξείδιο του άνθρακα και νερό : 80 px 2. Παραγωγή υδραερίου: 80 px 3. Καταλυτική οξυγόνωση. Με έντονες οξειδωτικές συνθήκες δίνει (κυρίως) 2,3-διμεθυλοξιράνιο: 80 px 80 px 4. Με υπερμαγγανικό κάλιο προς 1,2-διμεθυλοκυκλοπρονόλη: 80 px 100 px
Επίδραση καρβενίων
Προκύπτει επομένως μίγμα 1-αιθυλο-2-μεθυλοκυκλοκυκλοπροπάνιου ~60%, 1,1,2-τριμεθυλοκυκλοπροπάνιου ~20% και 1,2,3-τριμεθυλοκυκλοπροπάνιου 20%.
Νίτρωση
100 px 100 px \mathrm{+b} 100 px  \mathrm{+c} 150 px
όπου a, b, c > 0, a + b + c = 1.
Καταλυτική υδρογόνωση-1,3
Με καταλυτική υδρογόνωση - Παράγεται (κυρίως) μεθυλοβουτάνιο: 80 px
Υδραλογόνωση-1,3
Με υδραλογόνο (ΗΧ) - Παράγεται (κυρίως) 2-αλο-3-μεθυλοβουτάνιο: 80 px
Ενυδάτωση-1,3
Με επίδραση θειικού οξέος σε 1,2-διμεθυλοκυκλοπροπάνιo παράγεται (τελικά κυρίως) 3-μεθυλο-2-βουτανόλη: 80 px
Διυδροξυλίωση-1,3
Με επίδραση υπεροξείδιο του υδρογόνου σε 1,2-διμεθυλοκυκλοπροπάνιo, παρουσία καρβοξυλικών οξέων παράγεται (κυρίως) 2-μεθυλο-1,3-βουτανoδιόλη: 80 px
Διαλογόνωση-1,3
Με διαλογόνωση-1,3 παράγεται (κυρίως) 1,3-διαλο-2-μεθυλοβουτάνιο: 80 px
Αναφορές και παρατηρήσεις
Κατηγορία:Κυκλοπροπάνια Κατηγορία:Κυκλοαλκάνια Κατηγορία:C5
Αύλος Γέλλιος
Ο Αύλος Γέλλιος (Aulus Gellius, 125 - 180) ήταν Ρωμαίος συγγραφέας και γραμματικός, ο οποίος κατά πάσα πιθανότητα γεννήθηκε και σίγουρα μεγάλωσε στη Ρώμη. Είναι γνωστός για το σύγγραμμά του "Αττικαί νύκτες".
Παρακολούθησε μαθήματα ρητόρων στην Ρώμη και διέμεινε λίγο καιρό στην Αθήνα. Όταν επέστρεψε στην Ιταλία έγραψε το βιβλίο του το οποίο ονόμασε έτσι για να του θυμίζει την διαμονή του στην Αττική.
Οι Noctes Atticae (Αττικαί νύκτες) είναι μια χωρίς κατάταξη και χωρίς σύστημα καταγραφή πληροφοριών και απόψεων για θέματα κάθε είδους : φιλολογικά, νομικά, γλωσσικά, φιλοσοφικά, πολιτικά, φυσικών επιστημών, ανέκδοτα κ.τ.λ.. Η συγγραφική ικανότητα του Γέλλιου κρίνεται μάλλον περιορισμένη, αλλά όλοι συμφωνούν ότι το έργο είναι πολυτιμότατο, ένας πραγματικός θησαυρός πληροφοριών.
Εξωτερικοί σύνδεσμοι
Κατηγορία:Ρωμαίοι συγγραφείς
Αγία Παρασκευή Αλωνίσταινας
Περιστοιχίζεται από το ελατόδασος και βρίσκεται το κέντρο της πλατείας του χωριού. Η Αγία Παρασκευή είναι μια ιεροφάνεια που σχετίζεται με το υδάτινο στοιχείο. Στην περιοχή στα αρχαία χρόνια υπήρχε σημαντικό ιερό του Ποσειδώνα, ακριβώς λόγω της αφθονίας των πηγών. Το πανηγύρι της Αγίας Παρασκευής στις 26 Ιουλίου είναι κάθε χρόνο πόλος έλξης προσκυνητών και ταξιδιωτών.
Η αρχική εκκλησία έχει χτιστεί το 1742. Το πέτρινο καμπαναριό της και τα μαρμάρινα σκαλοπάτια, ημικυκλικά δομημένα, τής προσδίδουν ιδιαίτερη όψη. Ο τωρινός ενοριακός ναός είναι κτίσμα του 1898. Στον προαύλιο χώρο βρίσκεται ο τάφος της Ζαμπίας Κωτσάκη, μητέρας του Θ. Κολοκοτρώνη.
Πηγές
Ιστοσελίδα traveltripolis, Δήμου Τρίπολης
Κατηγορία:Χριστιανικοί ναοί στην περιφέρεια Πελοποννήσου Κατηγορία:Νομός Αρκαδίας
Νικολάι Μακόφσκι
Ο Νικολάι Γεγκορόβιτς Μακόφσκι (ρωσικά Никола́й Его́рович Мако́вский); (10 Μαΐου 1841, Μόσχα — 18 Οκτωβρίου 1886,Αγία Πετρούπολη) ήταν Ρώσος ζωγράφος.
Βιογραφία
Ο πατέρας του ήταν λογιστής στο επάγγελμα, αλλά ήταν επίσης ερασιτέχνης καλλιτέχνης, φανατικός συλλέκτης τέχνης και ένας από τους ιδρυτές της Σχολής Ζωγραφικής, Γλυπτικής και Αρχιτεκτονικής της Μόσχας. Εκανε τις πρώτες σπουδές του στην σχολή Αρχιτεκτονικής της Μόσχας και παρακολούθη σε μαθήματα στην Αυτοκρατορική Ακαδημία Τεχνών 1859-1866.
Καριέρα
Το 1865, του απονεμήθηκε το αργυρό μετάλλιο για το έργο του σε μια μικρή πέτρινη εκκλησία με 150  ενορίτες. Μετά την αποφοίτησή του, του δόθηκε  ο τίτλος του «Ελεύθερου Καλλιτέχνη», ο οποίος του παρείχε το δικαίωμα στην εργασία για την κατασκευή έργων.
Λίγο αργότερα, έγινε βοηθός ενός αρχιτέκτονα σε ένα Υπουργείο της αυτοκρατορικής Ρωσίας, αλλά τελικά εγκατέλειψε τη θέση του εκεί για να αφιερώσει όλο του το χρόνο του στη ζωγραφική.
Το 1870, έγινε ένα από τα μέλη του «Συλλόγου των Εικαστικών Ταξιδιωτών», αλλά δεν συμμετέιχε πλήρως μέχρι το 1875. Το 1872, τιμήθηκε ως τον «καλλιτέχνη δευτέρου βαθμού» από την Ακαδημία. Από το 1873-1874, ο ίδιος και ο αδελφός του Κωνσταντίν περιόδευσαν στην Αίγυπτο, και στη συνέχεια ταξίδεψε εκτενώς σε όλη τη Ρωσία και την Ουκρανία. Αργότερα πέρασε αρκετούς μήνες σε μια ρωσική κοινότητα τέχνης στο Παρίσι, όπου εργάστηκε μαζί με τον Aλεξέι Μπογκολύμποφ. Από αυτό το σημείο και μετά, τα περισσότερα από τα έργα του παρουσιάστηκαν σε ταξιδωτικές εκθέσεις.
Εξωτερικοί σύνδεσμοι
Κατηγορία:Ρώσοι ζωγράφοι
Αμάσεια (Σιράκ)
Η Αμάσεια (αρμενικά: Ամասիա) είναι αγροτική κοινότητα του μαρζ του Σιράκ, στην Αρμενία. Το 2008, αριθμούσε 2,214 κατοίκους.
Παραπομπές
Κατηγορία:Αγροτικές κοινότητες του Σιράκ
Βεριέρ (Αβερόν)
Το Βεριέρ (γαλλικά: Verrières, οξιτανικά: Verièiras) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Εξωτερικοί σύνδεσμοι
Κατηγορία:Κοινότητες του Αβερόν
Σοσένκ Α΄
Ο Σοσένκ Α΄, αρχ. αιγυπτ. ššnq (Shoshenq), βερβερικά: ⵛⵛⵏⵈ (cecenq) ή Σεσόνκ Α΄ ήταν ο 1ος φαραώ της 22ης δυναστείας της Αιγύπτου, ο ιδρυτής της. Είχε καταγωγή από τη Λιβυκή φυλή Μεσουές/Μα των Βερβέρων της Κυρηναϊκής. Ήταν γιος τού Νιμλότ Α΄ μεγάλου φύλαρχου των Μα και της Τεντσεπέ Α΄, που και η ίδια ήταν κόρη μεγάλου φυλάρχου των Μα. Θεωρείται ότι είναι ο Σισάκ, που αναφέρεται στην Εβραϊκή Βίβλο και τα ανδραγαθήματά του σκαλίστηκαν στην Πύλη της Βούβαστης στο Καρνάκ.
Πηγές
Κατηγορία:Φαραώ της 22ης Αιγυπτιακής Δυναστείας
Τζελέπηδες
Το οθωμανικό κράτος, θέλοντας να καλύψει άμεσα τι ανάγκες του σε ορισμένα κτηνοτροφικά προϊόντα, καθιερώνει ειδικό φόρο για τα μεγάλα κοπάδια. Γνωστός ως τζελεπικό (resm-iagnam-Icelebkeşan), η καταβολή του σε είδος και η είσπραξή του αποκλειστικά από το κράτος, οδηγεί στη σύσταση ειδικού μηχανισμού διεκπεραίωσής του.
Τα πρόσωπα που τον συγκροτούν αποκαλούνται τζελεπήδες (celep). Η ανάγκη ύπαρξης ενός ευέλικτου σώματος, για την προμήθεια και παράδοση του απαιτούμενου προς κατανάλωση αριθμού ζώων σε λογικούς χρόνους, εμπλέκει σταδιακά τους κτηνοτροφικούς πληθυσμούς στον μηχανισμό απόδοσης αυτού του φόρου. Μέσω αυτής της διαδικασίας μετατρέπονται σε παραγωγική δύναμη της αυτοκρατορίας, ενώ η ιδιότητα του τζελεπή ταυτίζεται σταδιακά με τους ιδιοκτήτες κοπαδιών που έχουν αναλάβει να εφοδιάσουν τον κρατικό μηχανισμό. Η αναβαθμισμένη σχέση με το κράτος τους δίνει τη δυνατότητα πρόσβασης ή παρέμβασης στην κρατική μηχανή, γεγονός που συντηρεί αλλά και υποκινεί τη διεκδίκηση μίας εντονότερης οικονομικής παρουσίας. Αυτή πραγματώνεται κατά την εξέλιξή της ως μία διευρυμένη εμπορική δραστηριότητα. Έτσι, οι «κηνοτρόφοι του κράτους», διοχετεύουν μέρος της παραγωγής στο ελεύθερο εμπόριο αποκτώντας περισσότερο κέρδος κάτι που τους καθιστά ανθρώπους του πλούτου.
Βιβλιογραφία
Κατηγορία:Φορολογία στην Οθωμανική Αυτοκρατορία Κατηγορία:Οθωμανικοί τίτλοι
Τίβουλλος
Ο Άλβιος Τίβουλλος (Albius Tibullus, 55 π.Χ. – 19 π.Χ.) ήταν Λατίνος ποιητής. Ήταν πολύ αγαπητός στο κοινό της εποχής του για ειδυλλιακή απλότητα, την χάρη και την εκφραστικότητά του.
Βιογραφία
Ανήκε στην τάξη των ιππέων (equites), έχασε όμως την πατρική του περιουσία που δημεύθηκε από τον Μάρκο Αντώνιο. Σε αντιστάθμισμα απέκτησε την προστασία του Μάρκου Βαλέριου Μεσσάλλα Κορβίνου και έγινε μέλος του λογοτεχνικού του κύκλου.
Συγγράμματα
Ο Τίβουλλος έγραψε ερωτική ποίηση. Στο πρώτο και σημαντικότερο βιβλίο των ποιημάτων του απευθύνεται σε κάποιαν Delia (Δηλία), με οποία είχε συνάψει ερωτικές σχέσεις εκμεταλλευόμενος την απουσία του συζύγου ή εραστή της σε εκστρατεία και ποτίζοντάς τον κατά την επιστροφή του με «άκρατον οίνον». Όλα αυτά μέχρι που κάποιος νέος εραστής άρχισε να εφαρμόζει το ίδιο τέχνασμα στον ποιητή.
Παραπομπές
Κατηγορία:Ρωμαίοι ποιητές
Κύπελλο Κύπρου Γ΄ – Δ΄ κατηγορίας 2014-15
Το Κύπελλο Κύπρου Γ΄ – Δ΄ κατηγορίας 2014-15 ήταν η 7η έκδοση του Κυπέλλου Κύπρου Γ΄ – Δ΄ κατηγορίας. Νικητής ήταν ο Ακρίτας Χλώρακας για 1η φορά στην ιστορία του.
Σύστημα διεξαγωγής
Στο Κύπελλο Κύπρου Γ΄ – Δ΄ κατηγορίας 2014-15 είχαν δικαίωμα συμμετοχής μόνο οι ομάδες της Γ΄ κατηγορίας 2014-15 και της Δ΄ κατηγορίας 2014-15 κατηγορίας (σύνολο 28 ομάδες), κάθε μια εκ των οποίων αποφασίζει κατά πόσον θα δηλώσει συμμετοχή στη διοργάνωση. Δήλωσαν συμμετοχή οι 12 από τις 28 ομάδες.
Διεξήχθη σε 4 γύρους. Στον Α΄ έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Στα προημιτελικά και στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.
Ο τελικός ήταν μονός.
Α΄ γύρος
Στον Α΄ γύρο συμμετείχαν οι 8 από τις 12 ομάδες που δήλωσαν συμμετοχή. Όλες οι ομάδες τοποθετήθηκαν στην κληρωτίδα με 4 από αυτές να περνάνε απευθείας στα προημιτελικά.
Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Α΄ γύρο και οι υπόλοιπες 4 που δήλωσαν συμμετοχή.
Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.
Τελικός
Στον τελικό προκρίθηκαν ο Ακρίτας Χλώρακας και η ΠΑΕΕΚ Κερύνειας. Ο τελικός διεξήχθη στις 8 Απριλίου 2015 στο Κοινοτικό Γήπεδο Γεροσκήπου στη Γεροσκήπου. Νικητής ήταν ο Ακρίτας Χλώρακας με σκορ 1-0.
Δείτε επίσης
Κατηγορία:Κύπελλο Κύπρου Γ΄ – Δ΄ κατηγορίας Κατηγορία:Εγχώρια ποδοσφαιρικά κύπελλα 2014-2015
Λαξμί Μαχαντεβάν
Η Λαξμί Μαχαντεβάν (λατινικό αλφάβητο : Lakshmi Mahadevan), ήταν Ινδή πρωταθλήτρια της αντισφαίρισης. Ήταν Νο1 αντισφαιρίστρια στην Ινδία για το 1964 και σταμάτησε την αντισφαίριση το επόμενος έτος το 1965 λόγω προβλημάτων υγείας.
Μεγαλύτερες επιτυχίες της, ήταν νικήτρια στο Ασιατικό πρωτάθλημα στην Καλκούτα το 1964. Ήταν φιναλίστ στο Όπεν Ινδίας το 1964, και στο πρωτάθλημα της Σρι Λάνκα το προηγούμενο έτος το 1963.
Πρώτος σύλλογος της ήταν το Club Gandhi Nagar, και έπειτα ανέλαβε προπονητής της ο Τεκανσί Κρισνάιγιερ Ραμανάθαν (Tenkasi Krishnaiyer Ramanathan.) στο ιδιωτικό του γήπεδο στο Μαντράς, πατέρας του Ραμανάθαν Κρίσναν με τον οποίο η Λαξμί προπονούνταν μαζί.
Παραπομπές
Κατηγορία:Ινδές αθλήτριες της αντισφαίρισης
Ilyushin Il-80
Το Ilyushin Il-80 (ονομασία αναφοράς NATO: «Maxdome» ) είναι σοβιετικό/ρωσικό αεροσκάφος Διοίκησης και Ελέγχου (αγγλ. Command and Control, C2). Πρόκειται για ειδικά διαμορφωμένη έκδοση του τετρακινητήριου αεριωθούμενου επιβατηγού Il-86.
Σχεδιασμός και ανάπτυξη
Φημολογείται πως η πρώτη πτήση μη τροποποιημένου αεροσκάφους έγινε το 1985. Η παρθενική πτήση τροποποιημένου Il-80 πραγματοποιήθηκε στις 5 Μαρτίου 1987 και την ίδια χρονιά ξεκίνησε η παράδοση των τεσσάρων συνολικά αεροσκαφών αυτού του τύπου, που έλαβαν τους αριθμούς CCCP-86146 έως CCCP-86149 της πολιτικής αεροπορίας. Τα αεροσκάφη φωτογραφήθηκαν για πρώτη φορά από δυτικούς παρατηρητές το 1992.
Στόχος του Il-80 είναι να εξυπηρετήσει ως κέντρο ελέγχου και διοίκησης του Ρώσου Προέδρου και άλλων αξιωματούχων σε περίπτωση πυρηνικού πολέμου. Ο ρόλος του είναι δηλαδή όμοιος με του αμερικανικού Boeing E-4B. Προκειμένου να προστατευθεί από το ωστικό κύμα καθώς και από την ηλεκτρομαγνητική ακτινοβολία που εκλύεται από τις πυρηνικές εκρήξεις, το Il-80 δεν έχει εξωτερικά παράθυρα εκτός από το πιλοτήριο. Επίσης διατηρούνται μόνο δύο από τις αρχικές θύρες.
Επιχειρησιακή ιστορία
Με την ολοκλήρωση της κατασκευής τους, τα τέσσερα Il-80 παραδόθηκαν στην 8η Αεροπορική Μεραρχία Ειδικών Επιχειρήσεων με έδρα την αεροπορική βάση Τσκαλόφσκι κοντά στη Μόσχα. Το 2011 παρέμεναν επιχειρησιακά τρία αεροσκάφη, όλα τους στα χρώματα της Aeroflot. Μελλοντικά αναμένεται η αντικατάστασή τους από νέα αεροσκάφη βασισμένα στο επιβατηγό Ilyushin Il-96-400M.
Σημειώσεις
<references group="Σημ." />
Εξωτερικοί σύνδεσμοι
Κατηγορία:Αεροσκάφη Ilyushin Κατηγορία:Στρατιωτικά αεροσκάφη Κατηγορία:Αεριωθούμενα στρατιωτικά αεροσκάφη Κατηγορία:Αεροσκάφη Διοίκησης και Ελέγχου
Βερσόλ-ε-Λαπέρ
Το Βερσόλ-ε-Λαπέρ (γαλλικά: Versols-et-Lapeyre, οξιτανικά: Verzòls e La Pèira) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Βερπεραί (γαλλικά: Verpeyrais).
Εξωτερικοί σύνδεσμοι
Κατηγορία:Κοινότητες του Αβερόν
Θολωτός τάφος του Πάνσντορφ
Ο θολωτός τάφος του Πάνσντορφ είναι θολωτός τάφος της νεότερης νεολιθικής εποχής στο Πάνσντορφ της Γερμανίας. Έχει σχήμα ωοειδές μήκους σχεδόν 15 μέτρων, πλάτους σχεδόν 6 μέτρων, ενώ το ύψος του κυμαίνεται από 2 ως 3,5 μέτρα. Τελεί υπό αρχαιολογική προστασία.
Πηγές
Πανσντορφ Κατηγορία:Σλέσβιχ-Χόλσταϊν
Μίλκσεϊκ
μικρογραφία|Μίλκσεϊκ [[φράουλα]] Το μίλκσεϊκ και μιλκ σέικ (αγγλικά: milkshake σε κατά λέξη μετάφραση γάλα φραπέ) είναι γλυκό, κρύο ρόφημα που φτιάχνεται συνήθως από γάλα ή παγωτό σε συνδυασμό με γλυκαντικά ή σιρόπια όπως σιρόπι καραμέλας, βανίλιας, βουτύρου, σοκολάτας, σαντιγί ή φρούτων. Το μίλκσεϊκ πρωτοεμφανίστηκε στην Αμερική και είναι ευρέως διαδεδομένο εκεί αφού σερβίρεται σε όλα τα εστιατόρια, τα καφέ και τα αναψυκτήρια. Η προετοιμασία του γίνεται συνήθως σε μια μηχανή μπλέντερ ή μίξερ στο οποίο τοποθετείται το παγωτό ή το γάλα αφού ανακατευτεί πρώτα το μείγμα στο χέρι. Πολλά φαστ φουντ δεν κάνουν το μείγμα χειροποίητα με παγωτό. Αντίθετα κάνουν τα μείγματα σε αυτόματες μηχανές μίλκσεϊκ οι οποίες παγώνουν και σερβίρουν ένα έτοιμο μείγμα που περιέχει γάλα, γλυκαντικούς παράγοντες και ένα υλικό συμπύκνωσης. Παρ’ όλα αυτά κάποια φαστ φουντ σερβίρουν ακόμα με παραδοσιακό τρόπο τα μίλκσεϊκ φτιάχνοντάς τα στο χέρι με φρέσκο παγωτό ή παγωμένο γάλα με γλυκαντικά ή σιρόπια. Τα μίλκσεϊκ μπορούν να φτιαχτούν και στο σπίτι σε ένα μπλέντερ ή σε μία αυτόματη μηχανή μίξης ποτών. Ένα μίλκσεϊκ μπορεί να φτιαχτεί ρίχνοντας σκόνη μέσα στο φρέσκο γάλα και ανακατεύοντας αυτά τα δύο να δημιουργηθεί το μείγμα. Αυτού του είδους τα μίλκσεϊκ μπορούν να σερβιριστούν σε διάφορες γεύσεις όπως μπανάνα, φράουλα, σοκολάτα και καραμέλα.
Χειροποίητα
μικρογραφία|Μίλκσεϊκ ανανάς σερβιρισμένο μέσα στον φλοιό του φρούτου Τα χειροποίητα μίλκσεϊκ είναι φτιαγμένα σύμφωνα με την παράδοση από οποιαδήποτε γεύση παγωτού. Η προσθήκη γεύσεων όπως το σιρόπι σοκολάτας ή σφένδαμου μπορεί να μπει αρχικά στο μείγμα. Αυτό παρέχει τη δυνατότητα στον κατασκευαστή του να διαλέξει ανάμεσα σε μεγάλη ποικιλία γεύσεων σε αντίθεση με τα μίλκσεϊκ που φτιάχνονται σε κάποια μηχανή. Σπάνια τα μίλκσεϊκ δεν θα περιέχουν παγωτό. Ορισμένες πανομοιότυπες συνταγές με το μίλκσεϊκ που περιέχουν μεγάλη ποσότητα φρούτων και καθόλου παγωτό ονομάζονται σμούθι. Παρόμοιο μπορεί να θεωρηθεί και το παγωμένο γιαούρτι. Υπάρχουν περιπτώσεις στις οποίες το ρόφημα φτιάχνεται με σερμπέτι, παγωμένο γιαούρτι και φρούτο και έχουν την υφή των σμούθι αλλά μπορούν να θεωρηθούν και μίλκσεϊκ. Ένα μίλκσεϊκ με βάση το γάλα αποκαλείται "φραπέ" σε διάφορες περιοχές της Αγγλίας και του Καναδά.
Μηχανές μίλκσεϊκ
Τα εστιατόρια με αυξημένη πελατεία και κίνηση, όπως το McDonald's, συχνά επιλέγουν να χρησιμοποιήσουν μίγματα προπαρασκευασμένων μίλκσεϊκ που ετοιμάζονται σε αυτόματες μηχανές. Αυτά τα μηχανήματα είναι μεταλλικοί κύλινδροι με χτυπητήρια που χρησιμοποιούν ψυκτικά πηνία για να παγώσουν τα μίγματα μίλκσεϊκ σε μια πόσιμη υφή. Ο αριθμός των διαφορετικών γεύσεων που μπορούν να εξυπηρετήσουν τα εστιατόρια με αυτόματες μηχανές μίλκσεϊκ είναι περιορισμένος από τον αριθμό των διαφορετικών δεξαμενών στις μηχανές μίλκσεϊκ τους, κι έτσι τα φαστ φουντ συνήθως προσφέρουν λιγότερες γεύσεις μίλκσεϊκ.
Εξωτερικοί σύνδεσμοι
Κατηγορία:Γαλακτοκομικά προϊόντα Κατηγορία:Παγωτό Κατηγορία:Φαγητό δρόμου Κατηγορία:Αμερικανική κουζίνα
Πέντε Χριστουγεννιάτικα τραγούδια (Σιμπέλιους)
Τα Πέντε Κάλαντα των Χριστουγέννων (Viisi joululaulua, Op. 1), έργο υπ' αριθμ. 1, είναι ένα σύνολο πέντε τραγουδιών στα σουηδικά από το Φινλανδό συνθέτη ατονικής μουσικής Γιάν Σιμπέλιους. Τα τραγούδια γράφτηκαν μεταξύ του 1897 και του 1913:
Παραπομπές
Κατηγορία:Χριστουγεννιάτικα τραγούδια
Θεσμικός επενδυτής
Οι θεσμικοί επενδυτές είναι οργανισμοί που έχουν διαθέσιμα τεράστια ποσά χρημάτων και τα επενδύουν σε επιχειρήσεις. Θεσμικοί επενδυτές μπορεί να είναι τράπεζες, εταιρείες ασφαλειών, ταμεία συντάξεων, ταμεία εξασφάλισης (hedge funds) και εταιρίες αμοιβαίων κεφαλαίων (mutual funds).
Ο ρόλος τους στην οικονομία
Ο ρόλος τους στην οικονομία είναι να δρουν ως υπερειδικευμένοι επενδυτές για λογαριασμό άλλων. Για παράδειγμα, ένα άτομο μπορεί να έχει μια σύνταξη από έναν εργοδότη. Ο εργοδότης δίνει τα λεφτά της σύνταξης αυτού του ατόμου σε μια εταιρία επενδύσεων (funds). Αυτή η εταιρία θα αγοράσει μετοχές κάποιας επιχείρησης ή κάποιο άλλο επενδυτικό προϊόν. Οι εταιρίες επενδύσεων θεωρούνται από μερικούς χρήσιμες επειδή κρατούν ένα μεγάλο χαρτοφυλάκιο επενδύσεων σε πολλές επιχειρήσεις. Αυτό θεωρητικά μειώνει το κόστος, κι έτσι αν μια επιχείρηση αποτύχει, θα είναι απλά ένα μικρό κομμάτι του χαρτοφυλακίου της επενδυτικής εταιρίας. Οι θεσμικοί επενδυτές έχουν μεγάλη επιρροή στη διοίκηση των επιχειρήσεων στις οποίες έχουν επενδύσει, επειδή συχνά λόγω του μεγάλου αριθμού μετοχών που αγοράζουν έχουν δικαιώματα ψήφου στο διοικητικό συμβούλιο. Έτσι μπορούν ενεργά να ελέγξουν πολλές επιχειρήσεις.
Η επιρροή τους στη λειτουργία των επιχειρήσεων
Επίσης επειδή οι θεσμικοί επενδυτές έχουν την ελευθερία να αγοράζουν και να πουλάνε μαζικές ποσότητες μετοχών, μπορούν να επηρεάσουν το ποια επιχείρηση θα συνεχίσει να λειτουργεί κερδοφόρα και ποια θα αναγκαστεί να κλείσει ή να αναζητήσει αγοραστή. Η επιρροή των επιχειρήσεων που είναι στο χρηματιστήριο και η διάθεση κεφαλαίου σε αυτές είναι μέρος της διαδικασίας που ονομάζεται διαχείριση επενδύσεων.
Κατηγορία:Επενδύσεις
Υπερηχοτομογραφία
Η υπερηχοτομογραφία είναι μία ιατρική απεικονιστική μέθοδος που παράγει εικόνες μερών του ανθρωπίνου σώματος χρησιμοποιώντας τους υπερήχους. Ο υπερηχοτομογράφος είναι ένα μηχάνημα με αρχιτεκτονική όμοια με αυτή του ηλεκτρονικού υπολογιστή που δέχεται σήματα από έναν πομποδέκτη, τα επεξεργάζεται και τα μετατρέπει σε εικόνες σε ασπρόμαυρη ή έγχρωμη μορφή. Ο πομποδέκτης είναι το περιφερειακό εξάρτημα του μηχανήματος το οποίο στέλνει υπερήχους προς το σώμα με κατεύθυνση που καθορίζει ο εξεταστής και ταυτοχρόνως δέχεται τις ανακλάσεις τους και τις μετατρέπει σε εικόνα.
Κάθε ιστός του σώματος έχει μια ειδική συμπεριφορά στους υπερήχους κι έτσι ανακλά, διαθλά ή "απορροφά" διαφορετικό ποσό κυμάτων από αυτά που δέχεται. Έτσι ο υπολογιστής αφού δεχτεί τις ανακλάσεις και γνωρίζοντας το ποσό των κυμάτων που στάλθηκαν, αποδίδει ένα χρώμα ή μιά απόχρωση του γκρι σε κάθε ιστό και τα εμφανίζει σε μία οθόνη σαν εικόνες. Οι εικόνες αυτές μελετώνται από τον εξεταστή κι αυτός με τη σειρά του εξάγει διαγνωστικά συμπεράσματα.
Πάνω σε αυτές τις βασικές αρχές στηρίζεται η υπερηχοτομογραφία. Τη λέμε τομογραφία επειδή οι υπέρηχοι που στέλνει ο πομποδέκτης είναι σε διάταξη επιπέδου και ο υπολογιστής κάνει εικόνες που μοιάζουν με πραγματικές τομές των εξεταζομένων μερών ή οργάνων.
Παραπομπές
Κατηγορία:Υγειονομικές διαγνωστικές εξετάσεις Κατηγορία:Τεχνολογίες απεικόνισης
Λαρίσα Γκούρβιτς
Η Λαρίσα Σεμένοβνα Γκούρβιτς Τσουράνοβα (γεννημένη στις 10 Μαΐου 1947) είναι Σοβιετική πρώην αθλήτρια της σκοποβολής και προπονήτρια.
Υπήρξε πρωταθλήτρια της Σοβιετικής Ένωσης δώδεκα φορές (συμπεριλαμβανομένων και των πρωταθλημάτων του 1965, 1967, 1968, 1969, 1970, 1973 και του 1975 στο ατομικό).
Στο Παγκόσμιο πρωτάθλημα πήλινου στόχου και στο Παγκόσμιο πρωτάθλημα σκοποβολής κέρδισε εννέα μετάλλια. Στο ατομικό σκιτ ήταν πρώτη το 1967, 1970, 1974 και το 1975, και δεύτερη το 1969, 1971 και το 1979. Στο ομαδικό σκιτ ήταν πρώτη το 1975 και το 1979.
Στο Ευρωπαϊκό πρωτάθλημα πήλινου στόχου και στο Ευρωπαϊκό πρωτάθλημα σκοποβολής κατέκτησε συνολικά δεκαεπτά μετάλλια. Ήταν πρώτη στο ατομικό σκιτ το 1967, 1968, 1969, 1970, 1971, 1974, 1975, 1977, 1978 και το 1981, δεύτερη το 1979 και το 1984, και τρίτη το 1976 και το 1980. Στο ομαδικό σκιτ αναδείχθηκε πρωταθλήτρια Ευρώπης το 1974, 1976 και το 1977.
Η Γκούρβιτς ήταν πέντε φορές κάτοχος του παγκοσμίου και του ευρωπαϊκού ρεκόρ, και έντεκα φορές της Σοβιετικής Ένωσης. Το 1970 της απονεμήθηκε το Τιμητικό Δίπλωμα Αθλητισμού της ΕΣΣΔ για το αγώνισμα του σκιτ. Μετά το τέλος της καριέρας της, εργάστηκε ως προπονήτρια της υψηλότερης κατηγορίας στον πήλινο στόχο στο Περιφερειακό Κέντρο Αθλητικής Κατάρτισης Εθνικών Ομάδων και Αθλητικού Αποθεματικού του Νοβοσιμπίρκ.
Γεννήθηκε στο Φίνοφ της Ανατολικής Γερμανίας και ήταν απόφοιτη του Κρατικού Ιατρικού Πανεπιστημίου του Ροστόφ. Ήταν αθλήτρια της Κυνηγετικής Κοινωνίας του Στρατού του Ροστόφ επί του Ντον. Ζει στο Νοβοσιμπίρσκ.
Σημειώσεις
<references group="σημ."/>
Παραπομπές
Κατηγορία:Σοβιετικές αθλήτριες της σκοποβολής Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής Κατηγορία:Κάτοχοι μεταλλίων του Παγκοσμίου Πρωταθλήματος Πήλινου Στόχου Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Απολογία Σωκράτους (Πλάτων)
Περίληψη
Έπειτα από την κατηγορία των Άνυτου, Μέλητα και Λύκωνος εναντίον του Σωκράτη, ο φιλόσοφος εκφώνησε ουσιαστικά τρεις λόγους, προσπαθώντας τόσο να απολογηθεί όσο και να αναιρέσει τις κατηγορίες· το τρίτο μέρος του λόγου του έχει άμεση σχέση με τη ψηφοφορία του δικαστηρίου και την απόφασή του. Το πλατωνικό αυτό έργο αποτελεί μία ελεύθερη απόδοση του δικανικού λόγου που εκφώνησε ο Σωκράτης το 399 π.Χ. στο δικαστήριο της Ηλιαίας, αντιμετωπίζοντας την κατηγορία ότι δεν πίστευε στους θεούς της πόλης, αλλά εισήγαγε καινά δαιμόνια και διέφθειρε με τις διδασκαλίες του τους νέους.
Η προσφώνηση του Σωκράτη
Ο Σωκράτης δεν προσφωνεί τους δικαστές του με το συνηθισμένο «άνδρες δικασταί». Αυτό θα το χρησιμοποιήσει στη συνέχεια [40a2-3]. «ἐμοὶ γάρ, ὦ ἄνδρες δικασταί- ὑμᾶς γὰρ δικαστὰς καλῶν ὀρθῶς ἂν καλοίην», μόνο για όσους ψήφισαν αθωωτικά.
Ενώ λοιπόν ουδέποτε αμφισβητεί την αρμοδιότητα του δικαστηρίου, αμφσβητεί τη de facto ικανότητα των δικαστών να τον κρίνουν. Δε θα ηταν υπερβολή να πει κανείς ότι από την πρώτη στιγμή δείχνει την πρόθεσή του να μην κολακέψει κατά οποιονδήποτε τρόπο τους δικαστές ή ακόμη και να τους αμφισβητήσει άμεσα. Ο Burnet, «Apology» παρατηρεί ότι η προσφώνηση «άνδρες Αθηναίοι» ήταν συνηθισμένη στα δικαστήρια. Η συνεχής όμως αποφυγή του όρου άνδρες δικασταί σαφώς και δεν προκαλεί τη συμπάθεια των δικαστών.
Η διαπαιδαγώγηση των νέων
Η τελική κατηγορία, ότι ο Σωκράτης διαφθείρει τους νέους, είναι η πιο ασαφής και πιθανότατα η πιο επικίνδυνη. Παρόλο που ο Μέλητος συνδέει το μέρος αυτό της κατηγορίας με τη θρησκευτική ετεροδοξία (αίρεση) του Σωκράτη [26b]., είναι ξεκάθαρο ότι αυτό πηγαίνει βαθύτερα και αφορά τις σχέσεις του Σωκράτη με πολιτικά πρόσωπα. Κυρίως αναφέρεται στους Αλκιβιάδη και Κριτία και δευτερευόντως πιθανότατα και στον Χαρμίδη. Όλοι τους υπήρξαν μέλη του σωκρατικού κύκλου σε κάποια περίοδο και όλοι έβλαψαν σημαντικά την Αθήνα, ο Αλκιβιάδης προδίδοντάς την και οι άλλοι δύο καταλύοντας τη δημοκρατία με σπαρτιατική βοήθεια το 404 π.Χ. Αν προστεθούν σ΄ αυτά οι υπόνοιες για συμμετοχή του Αλκιβιάδη στην ιεροσυλία των Ερμών κεφαλών, το γεγονός ότι τέσσερα ακόμη πρόσωπα που συνδέονταν με το Σωκράτη καταδικάστηκαν για την ίδια υπόθεση (Ερυξίμαχος, Ακούμενος, Αξίοχος και Φαίδρος) και ο πιθανός αθεϊσμός του Κριτία, η θρησκευτική κατηγορία συναντά την πολιτική καχυποψία που περιέβαλε τον Σωκράτη ειδικά μετά την πτώση των Τριάκοντα τυράννων. αυτή τη σύνθετη και ουσιαστικά αδιατύπωτη κατηγορία ο Σωκράτης την αντιμετωπίζει με λιγότερη επιτυχία από τις δύο προηγούμενες και είναι ουσιαστικά αυτή που οδηγεί στην καταδίκη του, τουλάχιστον στην πλατωνική εκδοχή.
Ο πολιτικός χαρακτήρας των κατηγοριών
Το ίδιο κείμενο της πλατωνικής Απολογίας δείχνει ότι ο Σωκράτης έχει επίγνωση του πολιτικού χαρακτήρα των κατηγοριών και επιχειρεί με συνέπεια και σοβαρότητα, αν και τελικά χωρίς επιτυχία, να τις ανασκευάσει.
Το Σωκρατικόν δαιμόνιον
Η περί του Σωκράτους δαιμονίου ρήση που είναι συνδεδεμένη με την κύρια κατηγορία εναντίον του ότι εισάγει καινά δαιμόνια έτυχε ιδιαίτερης ανάλυσης τόσο από τον Πλούταρχο όσο και από τον Πρόκλο
Σαφείς ενδείξεις για το Σωκρατικό δαιμόνιο έχουμε στη Απολογία Σωκράτους του Πλάτωνα:
Αναφορά στον Λεόντιο τον Σαλαμίνιο
Το γεγονός στο οποίο ο Σωκράτης αναφέρεται στη συνέχεια αποτελεί το κλειδί της υπεράσπισής του απέναντι στις αδήλωτες πολιτικές κατηγορίες: όντας στην εξουσία, οι τριάκοντα του είχαν ζητήσει να συλλάβει με μερικούς άλλους το Λέοντα το Σαλαμίνιο και να τον φέρει στην Αθήνα να εκτελεστεί. Οι υπόλοιποι υπάκουσαν, αλλά ο Σωκράτης, παρά το σοβαρό κίνδυνο που αυτό συνεπαγόταν, πήγε στο σπίτι του. Όπως λέει ο ίδιος «εκείνη η εξουσία, παρόλη τη δύναμή της, δε με τρόμαξε τόσο ώστε να κάνω κάτι άδικο [32d.3].
Η σίτιση στο πρυτανείο
thumb|left|300px|ἀλλὰ γὰρ ἤδη ὥρα ἀπιέναι, ἐμοὶ μὲν ἀποθανουμένῳ, ὑμῖν δὲ βιωσομένοις· ὁπότεροι δὲ ἡμῶν ἔρχονται ἐπὶ ἄμεινον πρᾶγμα, ἄδηλον παντὶ πλὴν ἢ τῷ θεῷ. Τελευταία φράση της Απολογίας [[s:Απολογία Σωκράτους (Πλάτων)#p42a|42a]] Μετά την ψηφοφορία, στην οποία από τους 501 δικαστές οι 281 ψήφισαν υπέρ της ενοχής του, δόθηκε πάλι ο λόγος στον Σωκράτη, για να αντιπροτείνει εκείνος την ποινή που έπρεπε να του επιβληθεί. Ο Σωκράτης, αφού λέει πως περίμενε την καταδίκη του, δηλώνει πως, ως ευεργέτης των Αθηνών, θα έπρεπε να ανταμειφθεί με ισόβια σίτιση στο πρυτανείο, δηλαδή καλύτερα και από τους ολυμπιονίκες. Τις ποινές της εξορίας και της φυλάκισης τις θεωρεί ασυμβίβαστες με τον χαρακτήρα του. Ο ίδιος θα μπορούσε να πληρώσει πρόστιμο μίας μνας, με τη βοήθεια του Πλάτωνα και άλλων φίλων του, θα μπορούσε να μαζέψει τριάντα. Ο υπερήφανος τόνος του Σωκράτη είχε ως συνέπεια να προστεθούν άλλοι ογδόντα στους εχθρούς του και να επικυρωθεί η θανατική ποινή. Στο ύστατο λόγο του, Ο Σωκράτης [29-33].λέει πως καταδικάστηκε επειδή δεν ήθελε να εξευτελίσει τον εαυτό του με ικεσίες. Προφητεύει πως οι δικαστές του θα επικριθούν στο μέλλον πολύ δριμύτερα απ΄ ό,τι κατηγορήθηκε αυτός. Σε εκείνους που πρότειναν την αθώωσή του, λέει πως ο θάνατος δεν είναι κακό, γιατί είτε μοιάζει με ύπνο χωρίς όνειρα είτε είναι ταξίδι στον Άδη, όπου μπορεί κανείς να συναντήσει ήρωες και σοφούς ποιητές, όπως ο Ησίοδος και ο Όμηρος.
Παραπομπές
Κατηγορία:Έργα του Πλάτωνα Κατηγορία:Βιβλία φιλοσοφίας
Αναβρυτή
Αναβρυτη
Wii
thumb|Το Wii μαζί με το Remote|right Το Wii είναι κονσόλα βιντεοπαιχνιδιών έβδομης γενιάς που δημιουργήθηκε από τη Nintendo. Σε σύγκριση με τους ανταγωνιστές της, το PlayStation 3 και το Xbox 360, υστερεί από άποψη γραφικών και άλλων τεχνικών χαρακτηριστικών. Όπως έχει τονίσει η ίδια η εταιρεία, το δυνατό σημείο της κονσόλας είναι ο χειρισμός.
Ονομασία
Η αρχική ονομασία που είχε διαλέξει η εταιρεία για το Wii, ήταν Revolution, που σημαίνει επανάσταση. Διατήρησε αυτή την ονομασία όσο βρισκόταν στο στάδιο κατασκευής, δηλαδή μέχρι τις 27 Απριλίου του 2006, όπου και μετονομάστηκε σε Wii, αμέσως μετά την Electronic Entertainment Expo. Σύμφωνα με τα λεγόμενα της Nintendo ονομάστηκε έτσι, καθώς το Wii παραπέμπει στην αγγλική λέξη "We" (εμείς), καθώς προσκαλεί τους παίκτες να παίξουν μαζί. Μάλιστα τα δύο "ii" αναφέρονται στα χειριστήρια της κονσόλας.
Χειρισμός
Το στοιχείο που διαφοροποιεί το Wii από τις υπόλοιπες κονσόλες νέας γενιάς, είναι ο χειρισμός του. Ο χειρισμός γίνεται μέσω δύο τμημάτων: με το Remote, το οποίο μοιάζει με χειριστήριο και το Nunchuk, το οποίο είναι ένα κλασικό χειριστήριο σε μικρότερο μέγεθος. Αυτά τα δύο τμήματα συνδέονται με ένα καλώδιο μεταξύ τους. Το Wii Remote ενσωματώνει αισθητήρες κίνησης, οι οποίοι λαμβάνουν τις κινήσεις που κάνει ο παίκτης με τα χέρια του και μεταφέρονται στο παιχνίδι. Για παράδειγμα σε ένα παιχνίδι τένις, μπορείς να χρησιμοποιήσεις το Remote σαν ρακέτα, σε ένα παιχνίδι ξιφομαχιών σαν σπαθί κτλ. Μερικά παιχνίδια όπως το Fling Smash, Wii Sports Resort, Red Steel 2 προϋποθέτουν μεγαλύτερη ακρίβεια και για αυτό χρειάζονται τη χρήση ενός περιφερειακού που ονομάζεται Wii Motion Plus. Το Wii Motion Plus μπαίνει πίσω από το Wii Remote και προσφέρει 1:1 κίνηση. Το καινούριο μοντέλο του Wii Remote είναι το Wii Remote Plus και ενώ έχει ίδιο μέγεθος με το απλό Wii Remote, έχει ήδη ενσωματωμένο μέσα του το Wii Motion Plus.
Κανάλια
Η Nintendo θέλοντας να απλοποιήσει όσο το δυνατόν περισσότερο το Wii, δημιούργησε ένα εισαγωγικό μενού με μορφή καναλιών. Τα διαθέσιμα κανάλια (στην Ελλάδα) στο Wii ήταν: Disc Channel, Wii Shop Channel, Nintendo Channel, News Channel, Forecast Channel, Mii Channel, Internet Channel, Everybody Votes Channel, Check Mii Out Channel, Photo Channel, Today and Tomorrow Channel.
Υποδοχή
Μέχρι τις 31 Μαρτίου του 2016, το Wii πούλησε 115.63 εκατομμύρια κονσόλες παγκοσμίως.
Wii Mini
μικρογραφία|Wii Mini και Wii Remote Στις 7 Δεκεμβρίου του 2012 η Nintendo κυκλοφόρησε για την αγορά του Καναδά μόνο μια μικρότερη έκδοση της αρχικής κονσόλας Wii η οποία στοίχιζε CA$99.99 (περίπου 77 ευρώ). Η συγκεκριμένη κονσόλα είναι συμβατή με τα 1400+ παιχνίδια που κυκλοφόρησε η Nintendo. Η νέα έκδοση διέθετε ένα Wii Remote Plus και Nunchuck την μπάρα-αισθητήρα, καλώδιο composite και τροφοδοτικό. Η κονσόλα πάντως δεν έχει τη δυνατότητα να συνδεθεί στο διαδίκτυο οπότε τα παιχνίδια που διέθεταν λειτουργία διαδικτύου δεν ήταν συμβατά όπως και τα κανάλια Nintendo Channel,News Channel, Forecast Channel, Wii shop Channel, Everybody Votes Channel, Check Mii Out Channel, Photo Channel, Today and Tomorrow Channel και Internet Channel που δεν ήταν καν προεγκατεστημένα στην κονσόλα. Επίσης το Wii Mini δεν είναι συμβατό με την κονσόλα Gamecube και δεν διαθέτει είσοδο για SD κάρτα, επίσης υπάρχει μόνο μία είσοδος USB σε σύγκριση με την αρχική κονσόλα που διέθετε δύο. Το Wii Mini κυκλοφόρησε αργότερα στην Ευρώπη, στις 22 Μαρτίου 2013, και στις Ηνωμένες Πολιτείες Αμερικής στις 13 Νοεμβρίου 2013. Ενώ η συγκεκριμένη κονσόλα δεν κυκλοφόρησε στην Αυστραλία, τη Νέα Ζηλανδία και την Ιαπωνία. Η κονσόλα Wii Mini κυκλοφόρησε στα χρώματα κόκκινο με μαύρο. Το Wii Mini πούλησε 35.700 μονάδες το πρώτο δίμηνο κυκλοφορίας του στον Καναδά.
Διαδοχή
Κύριο κείμενο: Wii U μικρογραφία|Το Wii U και το χειριστήριο με την οθόνη αφής. Η Nintendo ανακοίνωσε τον διάδοχο του Wii που ήταν το Wii U. Το Wii U διαθέτει ένα χειριστήριο με ενσωματωμένη οθόνη αφής και τρέχει τα διαθέσιμα παιχνίδια σε 1080p υψηλής ποιότητας γραφικά. Η κονσόλα αυτή είναι συμβατή με τα παιχνίδια και τα περιφερειακά εξαρτήματα του Wii όπως το Wii Remote και το Nunchuck που συνεχίζουν να υποστηρίζονται στο Wii U. Το Wii U κυκλοφόρησε στις 18 Νοεμβρίου του 2012 στη Βόρεια Αμερική, στις 30 Νοεμβρίου 2012 στην Ευρώπη την Αυστραλία και τη Νέα Ζηλανδία, στις 8 Δεκεμβρίου 2012 στην Ιαπωνία και 26 Νοεμβρίου 2013 στη Βραζιλία. Η παραγωγή του Wii U σταμάτησε παγκοσμίως στις 31 Ιανουαρίου 2017.
Εξωτερικοί σύνδεσμοι
Κατηγορία:Κονσόλες της Nintendo Κατηγορία:Κονσόλες βιντεοπαιχνιδιών έβδομης γενιάς Κατηγορία:Οικιακές κονσόλες βιντεοπαιχνιδιών
Βερώ
Το Βερώ (γαλλικά: Veyreau, οξιτανικά: Vairau) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Βερωζουά (γαλλικά: Veyreausois).
Εξωτερικοί σύνδεσμοι
Κατηγορία:Κοινότητες του Αβερόν
Ευρωπαϊκή Εταιρεία
Στα νομικά και ειδικότερα τη νομοθεσία επιχειρήσεων, η Ευρωπαϊκή Εταιρεία (Societas Europaea, SE) είναι εταιρική μορφή που εισήγαγε η Ευρωπαϊκή Ένωση στις 8 Οκτωβρίου του 2001 με ένα κανονισμό (Council Regulation on the Statute for a European Company) ο οποίος όρισε μια μορφή επιχείρησης με το Λατινικό αναγνωριστικό Societas Europaea ή SE που σημαίνει Ευρωπαϊκή Εταιρεία και ο οποίος προορίζεται για όσες επιχειρήσεις έχουν εισαχθεί στο χρηματιστήριο (πρακτικά αρκετά παρόμοια με την Ελληνική εταιρική μορφή ΑΕ, Ανώνυμη Εταιρεία). Στον ίδιο κανονισμό υπάρχει επίσης πρόβλεψη για τη μορφή Ευρωπαϊκή Συνεργατική Εταιρεία. Μια SE μπορεί να ιδρυθεί σε οποιαδήποτε χώρα-μέλος της Ευρωπαϊκής Ένωσης και η εγγραφή να μεταφερθεί εύκολα σε άλλο κράτος. Δεν υπάρχει πανευρωπαϊκός κατάλογος εγγραφών των Ευρωπαϊκών Εταιρειών, καθώς κάθε SE εγγράφεται στους καταλόγους του κράτους όπου έχει τα κεντρικά της γραφεία, αλλά κάθε εγγραφή δημοσιεύεται στην Επίσημη Εφημερίδα της Ευρωπαϊκής Ένωσης. Μέχρι το Σεπτέμβριο του 2007 είχαν εγγραφεί 64 Ευρωπαϊκές Εταιρίες. Παράδειγμα μιας εταιρείας που έλαβε την μορφή ΣΕ είναι η χημική βιομηχανία BASF SE.
Παραπομπές
Κατηγορία:Επιχειρήσεις Κατηγορία:Εμπορικό Δίκαιο Κατηγορία:Εταιρική μορφή
Κυβέρνηση Δημητρίου Ράλλη 1920
Η Κυβέρνηση Δημητρίου Ράλλη 1920 (Νοέμβριος 1920 - Ιανουάριος 1921) ύστερα από τη νίκη του συνασπισμού της Ηνωμένης Αντιπολίτευσης στις  βουλευτικές εκλογές της 1ης Νοεμβρίου 1920, σχημάτισε την επόμενη - μετά από αυτήν του Ελευθερίου Βενιζέλου - κυβέρνηση της χώρας.
Οι εκλογές της 1ης Νοεμβρίου του 1920 - αν και έγιναν υπό τις ευνοϊκότερες για τον Ελευθέριο Βενιζέλο συνθήκες (κατοχή της Σμύρνης, υπογραφή της συνθήκης των Σεβρών), - έδωσαν μια μεγάλη και άνετη νίκη στην αντιβενιζελική παράταξη. Συγκεκριμένα, ο συνασπισμός αντι-βενιζελικών κομμάτων που ενώθηκαν κάτω από τον τίτλο «Ηνωμένη Αντιπολίτευσις», πήρε τις 251 από τις συνολικά 369 έδρες της Βουλής, ενώ το κόμμα των Φιλελευθέρων, περιορίστηκε στις υπόλοιπες 118. . Το μέγεθος της εκλογικής ήττας ήταν τέτοιο, που ο Ελευθέριος Βενιζέλος δεν κατάφερε να βγει ούτε καν βουλευτής. Έτσι, αποχώρησε από την Ελλάδα, ενώ αρχηγός της κοινοβουλευτικής ομάδας του κόμματος έγινε ο στρατηγός Παναγιώτης Δαγκλής.
Επειδή ο συνασπισμός της «Ηνωμένης Αντιπολίτευσης» δεν είχε αρχηγό, ύστερα από συνεννοήσεις των κομμάτων που την απάρτιζαν, αποφασίστηκε να αναλάβει ο Δημήτριος Ράλλης την προεδρία του υπουργικού συμβουλίου.
Στις 4 Νοεμβρίου, παραιτήθηκε ο Αντιβασιλέας, ναύαρχος Παύλος Κουντουριώτης, ενώ σύμφωνα με την επιθυμία της νέας κυβέρνησης, Αντιβασίλισσα ορίστηκε η βασιλομήτωρ Όλγα, η οποία και όρκισε την νέα κυβέρνηση.
Από τις πρώτες πράξεις της κυβέρνησης, ήταν η προκήρυξη δημοψηφίσματος για την επαναφορά ή μη του εξόριστου βασιλιά Κωνσταντίνου, η αμνήστευση όσων την προηγούμενη τριετία κατηγορήθηκαν και διώχθηκαν για πολιτικά εγκλήματα, καθώς και η ακύρωση των διαταγμάτων του Ιουνίου και του Ιουλίου του 1917 με τα οποία απολύθηκαν από τις θέσεις τους, δημόσιοι υπάλληλοι, δικαστικοί υπάλληλοι όλων των βαθμίδων και καθηγητές του Πανεπιστημίου.
Το δημοψήφισμα, έγινε στις 22 Νοεμβρίου (π.ημ.), και υπέρ της επιστροφής του βασιλιά, ψήφισε το 95% των ψηφοφόρων, έτσι στις 6 Δεκεμβρίου ο βασιλιάς Κωνσταντίνος επέστρεψε στην Ελλάδα.
Αναφορές
1920 11 Κατηγορία:1920 1
Αναβρυτό
Με την ονομασία Αναβρυτό(ν) υπάρχουν τρεις οικισμοί της Ελλάδας:
Αναβρυτο
Ντιρχάμ Ηνωμένων Αραβικών Εμιράτων
Το ντιρχάμ  ή ντιράμ (αραβικά: درهم)   είναι το νόμισμα των Ηνωμένων Αραβικών Εμιράτων. Έχει κωδικό ISO 4217 AED. Οι ανεπίσημες συντομογραφίες περιλαμβάνουν τα DH ή Dhs. Το ντιρχάμ υποδιαιρείται σε 100 φιλς (fils) (فلس).
Ιστορία
Εισήχθη το 1973 και αντικατέστησε το ριάλ του Κατάρ και του Ντουμπάι, με τα οποία είχε την ίδια αξία. Πριν από το 1966 όλα τα εμιράτα που θα σχημάτιζαν τα Ηνωμένα Αραβικά Εμιράτα χρησιμοποιούσαν τη ρουπία του Περσικού Κόλπου.
Στις 28 Ιανουαρίου 1978 το ντιρχάμ ευθυγραμμίστηκε με τα ειδικά σχεδιαστικά πρότυπα του Διεθνούς Νομισματικού Ταμείου .Στην πραγματικότητα, είχε «κλειδωθεί» η ισοτιμία του με το Δολάριο των ΗΠΑ. Από το Νοέμβριο του 1997, η ισοτιμία είναι 1 δολάριο ΗΠΑ= 3,6725 ντιρχάμ, που σημαίνει περίπου 1 ντιρχάμ = 0,272294 δολάρια.
Κέρματα
Το 1973 κυκλοφόρησαν κέρματα σε ονομαστικές αξίες των 1, 5, 10, 25, 50 φιλς, και του 1 ντιρχάμ. Τα κέρματα μεγαλύτερης αξίας ήταν από χαλκονικέλιο. Το 1995 τα κέρματα των 50 φιλς και του 1 ντιρχάμ μειώθηκαν σε μέγεθος.
Η αξία και οι αριθμοί στα κέρματα είναι γραμμένα με αραβικούς αριθμούς της Ανατολής και το κείμενο είναι στην αραβική γλώσσα.
Τραπεζογραμμάτια
Το 1973 εισήχθησαν χαρτονομίσματα σε αξίες των 1, 5, 10, 50, 100 και των 1000 ντιρχάμ. Ακολούθησε δεύτερη σειρά το 1982, ενώ χαρτονομίσματα των 500 ντιρχάμ κυκλοφόρησαν το 1983 και ακολούθησαν τα 200 ντιρχάμ το 1989. Το 2000 επανεισήχθησαν τα τραπεζογραμμάτια των 1000 ντιρχάμ. Σήμερα κυκλοφορούν χαρτονομίσματα των 5, 10 , 20, 50, 100 , 200, 500 και 1000 ντιρχάμ.
Το κείμενο στην πίσω όψη είναι στα αγγλικά με τα νούμερα στη γλώσσα Χιντού.
Εξωτερικοί σύνδεσμοι
Κατηγορία:Οικονομία των Ηνωμένων Αραβικών Εμιράτων Ντιρχαμ Κατηγορία:ISO 4217
Λεσότο
Το Λεσότο (επίσης Λεσόθο), επίσημα Βασίλειο του Λεσότο (σεσότο: Muso oa Lesotho, αγγλικά: Kingdom of Lesotho) είναι περίκλειστη αφρικανική χώρα - καθώς και ενκλάβιο - με έκταση 30.355 τ.χλμ. και πληθυσμό 2.306.000 κατοίκους, σύμφωνα με τη μέση εκτίμηση των Ηνωμένων Εθνών για το 2022. Συνορεύει από όλες τις πλευρές με τη Νοτιοαφρικανική Δημοκρατία. Η πρωτεύουσα είναι το Μαζέρου. Ως το 1966 υπήρξε βρετανικό προτεκτοράτο, με την ονομασία Μπασουτολάνδη. Εξαιτίας της γραφικότητας των τοπίων του, δόθηκε στη χώρα το προσωνύμιο «Ελβετία της νότιας Αφρικής». Σήμερα αποτελεί ένα από τα φτωχότερα κράτη στον κόσμο.
Φυσική γεωγραφία
Το κρατίδιο βρίσκεται στο ψηλότερο τμήμα της νότιας Αφρικής. Οι μεγαλύτερες σε ύψος κορυφές είναι τα Ντράκενσμπεργκ (Όρη των Δρακόντων) (άνω των 3.350 μ.). Στα δυτικά των ορέων αυτών βρίσκονται τα όρη Μαλούτι και ανάμεσα σε αυτά εκτείνονται κοιλάδες, οι οποίες εισχωρούν στον ποταμό Οράγγη.
Δημογραφία
Οι Βουσμάνοι και οι Οτεντότοι ήταν οι πρώτοι που κατοίκησαν στη χώρα και ακολούθησαν οι Μπαντού. Οι Σότο ή Μπασότο (προήλθαν από ανάμιξη με τους Βουσμάνους) αποτελούν τη συντριπτική πλειοψηφία των ανθρώπων (99,7%) ενώ υπάρχουν και μερικοί Ευρωπαίοι και Ασιάτες. Το 80% των κατοίκων είναι Χριστιανοί, ενώ το 1/5 του συνολικού πληθυσμού πιστεύει σε ανιμιστικές δοξασίες.
Οι κάτοικοι μιλούν την αγγλική και τη σεσότο, αμφότερες επίσημες γλώσσες στο μικροσκοπικό κράτος. Άλλες γλώσσες είναι οι ζουλού και ξόσα.
Η χώρα παρουσιάζει μικρό ποσοστό αστικοποίησης, ωστόσο είναι πυκνοκατοικημένη (η μέση πυκνότητα το 2006 ήταν 66,6 κάτοικοι ανά τετραγωνικό χιλιόμετρο).
Η πρωτεύουσα της χώρας Μαζέρου είναι ουσιαστικά η μοναδική πόλη. Άλλα αστικά κέντρα είναι οι: Μαπουτσού, Μαφετένγκ και Τεγιατεγιανένγκ.